ลุ้น SET บวกต่อ รับแรงซื้อ “กลุ่มเปิดเมือง” หลังศบค. คลายมาตรการ 1 มิ.ย.นี้
ลุ้น SET บวกต่อ รับแรงซื้อ “กลุ่มเปิดเมือง” หนุน หลังศบค. คลายมาตรการต่างๆในเดือน มิ.ย. จะช่วยหนุนบรรยากาศการท่องเที่ยวให้กลับมาฟื้นตัว
ลุ้น SET บวกต่อ รับแรงซื้อ “กลุ่มเปิดเมือง” หนุน หลังศบค. คลายมาตรการต่างๆในเดือน มิ.ย. จะช่วยหนุนบรรยากาศการท่องเที่ยวให้กลับมาฟื้นตัว
23 พ.ค. 2565

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า แนวโน้มตลาดหุ้นไทยเช้านี้มีโอกาสปรับตัวขึ้นต่อ หลังเงินดอลลาร์อ่อนค่า อัตราผลตอบแทนพันธบัตรสหรัฐ (Bond Yield) มีทิศทางย่อตัวลง ขณะที่ราคาสินค้าโภคภัณฑ์ปรับตัวเพิ่มสูงขึ้น
นอกจากนี้ประเทศไทยยังได้รับปัจจัยหนุนจากการเดินหน้าเปิดประเทศ โดยศูนย์บริหารสถานการณ์โควิด-19 (ศบค.) ได้คลายมาตรการต่างๆในเดือน มิ.ย. ที่จะถึงนี้ โดยเฉพาะการให้กลับมาเปิดผับบาร์ จะช่วยหนุนบรรยากาศการท่องเที่ยวให้กลับมาฟื้นตัว
อย่างไรก็ตามมองว่าการปรับตัวขึ้นไปได้ไม่ไกล เนื่องจากในสัปดาห์นี้ต้องติดตามตัวเลขเศรษฐกิจสหรัฐหลายตัว อาทิเช่นดัชนีราคาการใช้จ่ายเพื่อการบริโภคส่วนบุคคล (PCE) เดือนเม.ย. , ยอดทำสัญญาขายบ้านที่รอปิดการขาย และ รายงานการประชุมของธนาคารกลางสหรัฐ (เฟด) เป็นต้น พร้อมให้แนวรับที่ 1,610-1,615 จุด และ แนวต้าน 1,625-1,635 จุด